Poliisilta lisätietoa karmeista kesähäistä: Sulhanen putkaan käsi- ja jalkaraudoissa – "Morsian oli saanut nyrkiniskuja kasvoihin" - Rikos - Uutiset - MTV.fi
Poliisilta lisätietoa karmeista kesähäistä: Sulhanen putkaan käsi- ja jalkaraudoissa – "Morsian oli saanut nyrkiniskuja kasvoihin"
Rikos Julkaistu 16.07.2017 10:16
Lounais-Suomen poliisin mukaan lauantai-iltana on "sattunut ja tapahtunut kaikenlaista". Yli 200 sadan hälytysilmoitukseen mahtui myös kesähäissä sattunut pahoinpitely.
Viime yönä Lounais-Suomen poliisi sai ilmoituksen häissä sattuneesta pahoinpitelystä. Poliisin saapuessa kohteeseen paikalla oli vain hääpari.
– Morsian lähti sairaalaan ja sulhanen oli sammunut sohvalle. Sulhasta heräteltiin, jolloin hän vastusti vielä poliisia, Lounas Suomen poliisilaitoksen yleisjohtaja Marko Luotonen kertoo MTV Uutisille.
– Sulhanen pääsi sitten putkaan.
Poliisin mukaan sulhanen jouduttiin viemään putkaan käsi- ja jalkaraudoissa. Miestä epäillään vaimonsa pahoinpitelystä. Sunnuntaiaamuna Luotonen ei osannut arvioida vielä tarkemmin morsiamen tämänhetkistä vointia.
– Hän oli saanut nyrkiniskuja kasvoihin ja vammojen vakavuudet selviää vasta sairaalassa. Sieltä tieto menee tutkintaan, Luotonen sanoo.
Vaikka hääyö olikin erilainen, Luotonen kertoo, ettei tapaus ole ainutkertainen hänen poliisiurallaan.
– Ei tämä nyt ihan ainutkertainen ollut. Muistan vastaavan vuosien varrelta.
Juttua muokattu 16.7. kello 16.11: Lisätty tieto siitä, että sulhasta epäillään pahoinpitelystä.
Kesähäät Salossa: morsian sairaalaan, sulhanen käsi- ja jalkaraudoissa putkaan 16.7.2017
Kolmikko pahoinpiteli miehen, uhri pakeni hampurilaisravintolaan – poliisi kaipaa lisätietoja Ilosaarirockin poliisi innoissaan: "Kesän hiljaisin viikonloppu rikosten suhteen – toivon, ettei kukaan tuu droppaa mun tunnelmaa"